पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी पर काबू पाने व संक्रमण को रोकने के लिए सरकार की कड़ी बंदिशों के बावजूद लोग शादी समारोह के आयोजन से नहीं चूक रहे। कुछ व्यक्ति ऐसे भी हैं, जो हजारों रूपए का नुकसान भुगत कर शादी समारोह स्थगित कर समाज में उदाहरण पेश कर रहे हैं। ऐसे प्रेरणा के स्त्रोत बने हैं कोरोना वैक्सीन वाहन के चालक मोहरसिंह। जिन्होंने 14 मई को होने वाली अपने पुत्र की शादी को बुधवार को स्थगित कर दिया। आरसीएचओ कार्यालय में वैक्सीन का परिवहन करने वाले चरीघाट रोड लंका काॅलोनी निवासी मोहरसिंह ने बताया कि उनके पुत्र तेजेंद्रसिंह का विवाह 14 मई को होना तय था।
बारात लेकर इंदौर जाना था। जिसकी सभी तैयारियां पूरी की जा चुकी थी। सभी रिश्तेदारों व परिचितों को निमंत्रण पत्र बांटे जा चुके थे। बारात ले जाने के लिए अग्रिम वाहन बुक कर लिया था। इस प्रकार वे 70 हजार रूपए का अग्रिम भुगतान कर चुके हैं। मोहरसिंह ने बताया कि देशव्यापी कोरोना महामारी को देखते हुए ही शादी स्थगित करने का फैसला लिया है। उनके इस निर्णय की चिकित्सा कर्मचारियों ने सराहना की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn